PolyAgent/wiki_georgian_en_parallel_20231101 huggingface dataset:
კახაბერ ჩხარტიშვილი

კახაბერ ჩხარტიშვილი (დ. 10 ივლისი, 1978, ოზურგეთი.) — ქართველი იურისტი, მწერალი და პოეტი.
ბიოგრაფია
კახაბერ ჩხარტიშვილმა დაამთავრა ივანე ჯავახიშვილის სახელობის თბილისის სახელმწიფო უნივერსიტეტი 2001 წელს. ის არის ასამდე ლექსის (სონეტების),ორი ნოველის, ერთი ტრაგედიისა და ერთი პიესის ავტორი.
ლიტერატურა
ქართველი პოეტები: ენციკლოპედია. ალექსანდრე ელერდაშვილი. თბილისი, 2021, გვ.359
რესურსები ინტერნეტში
სქოლიო
ქართველი მწერლები
ქართველი პოეტები
ქართველი იურისტები
დემირქაზიქი

დემირქაზიქი — მთა თურქეთში, ნიგდეს პროვინციაში. ტავრის უმაღლესი წერტილი. სიმაღლე 3756 მ. აგებულია კირქვებით. მოქცეულია ალადაღლარის ეროვნული პარკის ტერიტორიაზე. 1800 მ-მდე ტყითაა დაფარული, უფრო მაღლა ბუჩქნარი და მდელოა. დემირქაზიქზე სამთო ასვლებისას რეგულარულად ფიქსირდებოდა უბედური შემთხვევები. უკანასკნელი 56 წლის განმავლობაში მთამ 18 ალპინისტის სიცოცხლე შეიწირა.
რესურსები ინტერნეტში
დემირქაზიქი
თურქეთის მთები
იულიუსის კალენდარი

იულიუსის კალენდარი, ძველი სტილი (საშუალო წლიური ხანგრძლივობა — დღე) — მზის კალენდარული ტიპის წელთაღრიცხვის სისტემა, რომელიც შეადგინა ალექსანდრიელმა ასტრონომმა სოზიგენემ და შემოღებულ იქნა იულიუს კეისრის მიერ ძვ. წ. 45 წლის 1 იანვარს.
ადრე არსებულ კალენდრებისაგან განსხვაბებით, იულისუსის კალენდარი უფრო კარგად იმეორებდა ტროპიკული წელიწადის, ანუ მზის გარშემო დედამიწის ერთი შემოვლის რითმს, რის გამოც ის საუკუნეების მანძილზე დამკვიდრდა მსოფლიოს მრავალ ქვეყანაში, როგორც კალენდრის საუკეთესო ვარიანტი.
ყოველი წელიწადი, რომლის ნომერი ოთხზე იყოფა, ნაკიანია და შეიცავს 366 დღე-ღამეს, დანარჩენი წლები — 365 დღე-ღამეს. შესაბამისად, იულიუსის კალენდარში წელიწადის საშუალო ხანგრძლივობაა 365,25 დღე-ღამე და იგი 0,0078 დღე-ღამით მეტია ტროპიკულ წელიწადზე. როგორც ცნობილია ტროპიკული წელიწადი შედგება 365,2421897 დღისაგან (365 დღე, 5 საათი, 48 წუთი და 45,19 წამი), ხოლო იულიუსის კალენდარში წელიწადის საშუალო ხანგრძლივობაა 365,25 დღე-ღამე. იულიუსის კალენდრის ცდომილებაა 1 დღე-ღამე 128 წელიწადში, ხოლო გრიგორიანული კალენდრით აღნიშნული სხვაობა მიიღწევა 3030 წლის შემდეგ.
1582 წელს, რომის პაპ გრიგორი XIII-ის ძალისხმევით იულიუსის კალენდარი შეცვალეს გრიგორიანული კალენდრით (ახალი სტილი).
სხვაობა იულიუსისა და გრიგორიანულ კალენდრებს შორის ციფრებში შეგიძლიათ იხილოთ ქვემოთმოყვანილ ცხრილში.
თვეების სია
იხილეთ აგრეთვე
კალენდარი
ლიტერატურა
სქოლიო
კალენდარი
La Luisiana

La Luisiana is a city located in the province of Seville, Spain. According to the 2005 census (INE), the city has a population of 4,495 inhabitants.
References
External links
La Luisiana - Sistema de Información Multiterritorial de Andalucía <-- Broken link July 2015
Municipalities of the Province of Seville
Settlement schemes in Spain
ჩინკვე-ტერე

ჩინკვე-ტერე (- ხუთი მიწა) — იტალიის რივიერის უსწორმასწორო სანაპირო ზოლის მქონე მონაკვეთი. მდებარეობს ლიგურიის რეგიონში, ქალაქ ლა-სპეციის დასავლეთით. შედგება ხუთი სოფლისაგან: მონტეროსო-ალ-მარე, ვერნაცა, კორნილია, მანაროლა და რიომაჯორე. სანაპირო, ხუთივე სოფელი და მიმდებარე გორაკების ფერდები წარმოადგენს ჩინკვე-ტერეს ეროვნული პარკის ნაწილს, რომელიც თავის მხრივ იუნესკოს მსოფლიო მემკვიდრეობის ძეგლთა სიაშია შესული.
ჩინკვე-ტერე გამოირჩევა თავისი განსაკუთრებული სილამაზით. საუკუნეთა განმავლობაში, მოსახლეობა ამ უსწორმასწორო, ჩაშვებულ რელიეფსა და კლდეებზე, რომლებიც ზღვას გადაჰყურებს ტერასებს აშენებდა. ამ ყველაფრის შარმი იმაში მდგომარეობს, რომ მოკლებულია თანამედროვე განვითარებას. სოფლებს ერთმანეთთან საცხენოსნო ბილიკები, მატარებლები და ნავები აკავშირებს, მანქანით მიდგომა შეუძლებელია.
ჩინკვე-ტერე პოპულარულ ტურისტულ ღირსშესანიშნაობას წარმოადგენს.
გალერეა
იხილეთ აგრეთვე
მსოფლიო მემკვიდრეობის ძეგლების სია ევროპაში
რესურსები ინტერნეტში
Video of the Cinque Terre
The Cinque Terre
Cinque Terre National Park
Walking in Cinque Terre
Cinque Terre footpaths
Cinque Terre monuments
იტალიის გეოგრაფია
მსოფლიო მემკვიდრეობის ძეგლები იტალიაში
შავფეხა ღორისსოკო

შავფეხა ღორისსოკო — სოკოს სახეობა ტაპინელას გვარისა, რომლის გავრცელების არეალი მოიცავს ჩრდილოეთ და ცენტრალურ ამერიკას (კოსტა-რიკა), ევროპასა და აზიას.
არასაჭმელ სოკოდაა მიჩნეული, მიუხედავად ამისა, მას საკვებად გამოიყენებენ აღმოსავლეთ ევროპაში.
სოკო პირველად აღწერა გერმანელმა ბუნებისმეტყველმა ავგუსტ ბაჩმა 1783 წელს როგორც Agaricus atrotomentosus.
სამეცნიერო სინონიმები
აღწერა
ქუდის დიამეტრი — 5-15 (30) სმ, ამოზნექილი, ნახევარსფეროსებრი, შემდგომში — ენისებრი ან ნიჩბისებრი, ცენტრში ჩაზნექილი, შემოკეცილი კუთხეებით, ხორციანი. ზედაპირი მშრალია, ხშირად ხავერდოვანი, ჟანგისფერ-ყავისფერი ან ჟანგმიწისფერ-მურა.
ჰიმენოფორი — ფირფიტოვანი, ფირფიტები ხშირი, დაღმავალი. ახალგაზრდა სოკოებს კრემისფერიდან ღია-ჟანგმიწისფრამდე, ასაკთან ერთად მუქდება.
ფეხის სიგრძე 2-7 (12,5) სმ, სიგანე — 1,5-3,5 (5) სმ, გვერდითი ან ექსცენტრული, ხშირად ჩაფლულია სუბსტრატში, ცილინდრულია ან ძირში გაგანიერებული, ხაოიან-ხავერდოვანი, მუქ-ყავისფერი ან თითქმის შავი.
რბილობი მოთეთროდან ჟანგმიწისფრამდე, ჰაერზე მუქდება, განსაკუთრებული სუნის გარეშე, ზოგჯერ მომწარო გემოთი.
სპორების ფხვნილი ყვითელი-მომურო ფერისაა. სპორები 3-5 (6)×3—4 (5) მკმ, კვერცხისებრ-ელიფსისებური.
გავრცელება და ეკოლოგია
საპროტროფია. გავრცელებულია ჩრდილოეთ და ცენტრალურ ამერიკაში (კოსტა-რიკა), ევროპასა და აზიაში.
იზრდება ჯირკებზე, გადანაჭრებზე და მათთან ახლოს, ერთეულებად ან ჯგუფებად, წიწვოვან და ფოთლოვან ტყეებში, განსაკუთრებით ფიჭვზე.
სეზონი — ივლისი-ოქტომბერი.
მსგავსი სახეობები
გამოყენება
შავფეხა ღორისსოკო არასაჭმელ სოკოდაა მიჩნეული, მიუხედავად ამისა, მას მიირთმევენ აღმოსავლეთ ევროპაში. კვლევამ აჩვენა, რომ სოკოს ქიმიური შემადგენლობა და თავისუფალი ამინომჟავების დონე დიდად არ განსხვავდება ისეთი საჭმელი სოკოსაგან როგორიცაა მანჭკვალა. ლინუს ზეიტლმაირი აცხადებს, რომ ნორჩობაში შავფეხა ღორისსოკო საკვებად ვარგისია, ხოლო გადამწიფებულ ეგზემპლარებს აქვთ მწარე ან მელნის გემო და შეასაძლოა მომწავლაც კი გამოიწვიოს. მწარე გემოს გასანეიტრალებლად სათანადოდ უნდა მოიხარშოს, ნახარში კი გადაიღვაროს. თუმცა ზოგიერთ ადამიანს შესაძლებელია მისი გადამუშავება გაუჭირდეს. ევროპულ ლიტერატურაში შავფეხა ღორისსოკოსგან მოწამვლის ბევრი შემთხვევაა აღწერილი.
გალერეა
ლიტერატურა
რესურსები ინტერნეტში
სქოლიო
არასაჭმელი სოკოები
ბოლეტუსისნაირნი
ამიენი

ამიენი — ქალაქი ჩრდილოეთ საფრანგეთში. პიკარდიის რეგიონის და სომას დეპარტამენტის ადმინისტრაციული ცენტრი. 2006 წლის მონაცემებით ქალაქის მოსახლეობა შეადგენს 139,271 ადამიანს, საშუალოდ ქალაქში მცხოვრებთა სიმჭიდროვე შეადგენს 2,816 ადამიანს კმ²-ზე. დასახლებული პუნქტის ფართობი 49.46 კმ². ამიენი 120 კილომეტრითაა დაცილებული ქვეყნის დედაქალაქ პარიზს, ხოლო 100 კილომეტრით დაცილებულია ქალაქ ლილის. ქალაქი გაშენებულია ლა-მანშის სრუტის სიახლოვეს, ხოლო დასახლებულ პუნქტში მიედინება მდინარე სომა.
დაძმობილებული ქალაქები
დორტმუნდი, გერმანია
გიორლიცი, გერმანია
ტულსა, აშშ
დარლინგტონი, ინგლისი, დიდი ბრიტანეთი
ნაფპილონი, საბერძნეთი
რესურსები ინტერნეტში
Official website
The Cathedral of Amiens colored !
Columbia University Media Center for Art History - Amiens Cathedral Website
Amiens - Business Directory
Pictures of Amiens and the Somme
Old Postcards of Amiens
Photos of Amiens in 3d (Anaglyphs)
სქოლიო
საფრანგეთის ქალაქები
ბახჩისარაიცევის სახლი

ბახჩისარაიცევის სახლი — შენობა დონის როსტოვში. მდებარეობს სოციალისტური ქუჩისა და ბუდიონოვსკის პროსპექტის გადაკვეთაზე. შენობა ააგეს XX საუკუნის დასაწყისში და ეკუთვნოდა როსტოვის საქალაქო საბჭოს წევრს და როსტოვის სასამართლო ოლქის მოსამართლეს, გრიგორ ბახჩისარაიცევს, რომელიც ცნობილი იყო, როგორც მოყვარული მებაღე. ამჟამად შენობაში განთავსებული არის არქიტექტურის ძეგლების რეესტრი.
ისტორია
ბახჩისარაიცევის სახლი ააგეს მოდერნის სტილში XX საუკუნის დასაწყისში. XIX საუკუნის დასასრულისა და XX საუკუნის დასაწყისის სავაჭრო სახლებისათვის დამახასიათებელია პირველ სართულზე განთავსებული სავაჭრო ოთახები. პირველი სართული არენდით ჰოქნდა აღებული სავაჭრო-სამრეწველო ამხანაგობას „Звено-ს“, ავტომობილების გაყიდვით დაკავებულ კომპანია „Лорелей“-სა და სააქციო საზოგადოება „Рудольф Лей-ს“.
1920-იან წლებში, საბჭოთა ხელისუფლების დამყარების შემდეგ მოახდინეს სახლის ნაციონალიზაცია. ზედა სართული გამოიყენეს საცხოვრებელი მიზნებისათვის, ხოლო სარდაფში განათავსეს სტუდენტური სასადილო, პირველ სართულზე კვლავ სავაჭრო დაწესებულებები იყო განთავსებული.
მეორე მსოფლიო ომის დროს ბახჩისარაიცევის სავაჭრო სახლი ძლიერ დაზიანდა, ხოლო მისი მეობელი სახლები პრაქტიკულად მთლიანად დაინგრა და არ ექვემდებაებოდნენ აღდგენას (მაგ.; პუსტოვოიტოვის სახლი და ჩერნოვის სახლი).
ბახჩისარაიცევის სახლის სარესტავრაციო სამუშაოები დასრულდა 2005 წელს. ამჟამად შენობის პირველ სართულზე განთავსებულია ბეწვის მაღაზია, კაფე და წიგნების სუპერმარკეტი.
სქოლიო
დონის როსტოვის ღირსშესანიშნაობები
Sary-Aygyr

Sary-Aygyr (Harı Ayğır) is a rural locality (a village) in Chekmagushevsky District, Bashkortostan, Russia. The population was 16 as of 2010. There is 1 street.
Geography
Sary-Aygyr is located 29 km northwest of Chekmagush (the district's administrative centre) by road. Starobalakovo is the nearest rural locality.
References
Rural localities in Chekmagushevsky District
ჩიტაძე

ჩიტაძე
საკუთარი სახელი ჩიტაძე შეიძლება აღნიშნავდეს ერთ-ერთ შემდეგ პიროვნებათაგანს:
გოლა ჩიტაძე — მარქსიზმის ერთ-ერთი პირველი პროპაგანდისტი საქართველოში
ვასილ ჩიტაძე — მეტალურგი
შიო ჩიტაძე — პედაგოგი, პუბლიცისტი
ქართული გვარები
შუა სურების წმინდა გიორგის ეკლესია

შუა სურების წმინდა გიორგის ეკლესია — ისტორიული ძეგლი, მართლმადიდებლური ტაძარი გურიაში, სურების ხეობაში. მდებარეობს ჩოხატაურის მუნიციპალიტეტის სოფელ შუა სურების ცენტრში, სამანქანო გზის ჩრდილოეთით, შემაღლებულ ფერდობზე.
ისტორია
შუა სურებში მდგარი წმინდა გიორგის ტაძარი ლომისკარელად იწოდებოდა. ტაძარი ერისთავ-შარვაშიძეების კუთვნილებას წარმოადგენდა. დავით შარვაშიძემ და მისმა ძმამ, ზაალმა წმინდა გიორგი ლომისკარელის სამწყსო უბოძა ტრაპაიძეებს. ანიზდარ ტრაპაიძეს განუახლებია ლომისკარელის ჯვარი. ტაძარში დაცული იყო ადგილობრივთა წარმოდგენით სასწაულმოქმედი ლომისკარელის ხატი. თუ ვინმე რაიმეს დაკარგავდა, ან მოჰპარავდნენ, დამნაშავეს ამ ხატზე გადასცემდა. შემდგომ ლომისკარელის ხატი სოფელ ბუკისციხეში იყო დასვენებული, საიდანაც ის გაიტაცეს 1905 წლის რევოლუციის დროს.
არქიტექტურა
დარბაზული ეკლესია ხისაა. დაფუძნებულია ქვის შემზადებაზე, რომლის ზედაპირი მართკუთხა ბრტყელი ფილებითაა მოკირწყლული და ეს უკანასკნელი ეკლესიის იატაკს წარმოადგენს. ხუთწახნაგიან შვერლ აფსიდაზე გაჭრილია ხუთი ფანჯარა. წინა სამ წახნაგზე შეისრული, ხის სადა თავსართით მორთული ფანჯრებია გაჭრილი. გვერდებზე კი — მარათკუთხა ფანჯრებია, რომელთა თავიც მოხატულია მცენარეული ორნამენტებით. ინტერიერი გარდა აფსიდში არსებული სარკმლებისა, ნათდება სამივე მხარეს გაჭრილი კარებებიდან და ორ-ორი ფანჯრებიდან შემომავალი სინათლით. ინტერიერის ცენტრში დგას წიბოებ-თლილი ორი სვეტი რომელზეც გადანაწილებულია გადახურვის კონსტრუქციის წონა. ეკლესიის სამხრეთ შესასვლელთან მოწყობილ ქვის პლატფორმას უერთდება ხუთ საფეხურიანი კიბე. ამავე პლათფორმაზე განლაგებულია ქვის ბაზისებზე დაფუძნებული, ოთხი, წიბოებ-თლილი სვეტი, რომელსაც ეყრდნობა გადახურვა.
რესურსები ინტერნეტში
ჩოხატაურის მუნიციპალიტეტის ტაძრები
წმინდა გიორგის სახელობის ეკლესიები
Solenopsis richardi

Solenopsis richardi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Solenopsis-ს გვარიდან. მიეკუთვნება Ponerinae-ს ქვეოჯახს..
სქოლიო
ჭიანჭველები
ჩელია

ჩელია — მუნიციპალიტეტი ესპანეთში, შედის ვალენსიის ავტონომიური გაერთიანების ვალენსიის პროვინციის კანალ-დე-ნავარესის კომარკის შემადგენლობაში. ფართობი — 43,5 კმ². მოსახლეობა — 2472 კაცი (2020 წ.).
იხილეთ აგრეთვე
ვალენსიის მუნიციპალიტეტები
რესურსები ინტერნეტში
ჩელიის მუნიციპალიტეტის ოფიციალური საიტი
სქოლიო
ვალენსიის მუნიციპალიტეტები
აგამემნონი (მრავალმნიშვნელოვანი)

აგამემნონი (მრავალმნიშვნელოვანი)
საკუთარი სახელი აგამემნონი შეიძლება აღნიშნავდეს:
აგამემნონი — მითური მეფე;
„აგამემნონი“ — ესქილეს ტრაგედია.
გიორგი გაბედავა (მინისტრი)

გიორგი გაბედავა (მინისტრი)
გიორგი გაბედავა (დ. 21 იანვარი, 1992, ოჩამჩირე, აფხაზეთის ავტონომიური რესპუბლიკა, საქართველო) — ქართველი იურისტი და პოლიტიკოსი. 2021 წლის 22 სექტემბერს დაინიშნა იუსტიციისა და სამოქალაქო ინტეგრაციის საკითხებში აფხაზეთის მინისტრის პირველ მოადგილედ. 2023 წლის 1-დან - 17 აგვისტოს ჩათვლით იყო იუსტიციისა და სამოქალაქო ინტეგრაციის საკითხებში აფხაზეთის მინისტრის მოვალეობის შემსრულებელი. 2023 წლის 18 სექტემბრიდან არის იუსტიციისა და სამოქალაქო ინტეგრაციის საკითხებში აფხაზეთის მინისტრი.
ბიოგრაფია
2010-2014 წლებში სწავლობდა საქართველოს უნივერსიტეტში. 2015-2016 წლებში სწავლობდა მაგისტრატურაზე სიენის უნივერსიტეტში.
სქოლიო
დაბადებული 21 იანვარი
დაბადებული 1992
აფხაზეთის ავტონომიური რესპუბლიკის მთავრობის წევრები
ქართველი იურისტები
ქართველი პოლიტიკოსები
მისი აღმატებულების საიდუმლო სამსახურში

მისი აღმატებულების საიდუმლო სამსახურში (1969) — მეექვსე ფილმი ჯეიმზ ბონდის შესახებ. ფილმი გადაღებულია იენ ფლემინგის 1963 წლის რომანის მიხედვით.
ბონდის თავგადასავლების მეექვსე ფილმი ყველა ფილმისგან გამოირჩევა იმით, რომ ჯორჯ ლეზენბი, ბონდის როლის შემსრულებელი, წარუმატებელ 007-ად ჩათვალეს და ეს მისი მონაწილეობით ბონდიანის ერთადერთი ნაწილია.
სიუჟეტის მიხედვით, ბონდი კვლავ მიჰყვება ორგანიზაცია ბლობელდის ხელმძღვანელის, ბლოფელდის კვალს და თავს ამოჰყოფს პორტუგალიაში, სადაც მას შეუყვარდება ტერეზა დე ვესეზნო. ეს უკანასკნელი, ყველაფერთან ერთად, არის ცნობილი ბოროტმოქმედის, მარკ-ენგ დრაკოს ქალიშვილი. ბონდს იჭერენ დრაკოს დაცვის წევრები. მაგრამ დრაკო ბონდს სთავაზობს ასეთ გზას - ბონდი უნდა დაქორწინდეს ტერეზაზე, სანაცვლოდ კი იგი მიიღებს ინფორმაციას ბლოფელდზე. ტერეზა შეიტყობს მამის გეგმების შესახებ და მამას მოსთხოვს ყველა საიდუმლოს განხილვას, უპირობოდ. მიღებული ინფორმაციით ბონდი მოიძიებს ალპებში დამალულ საიდუმლო ლაბორატორიას, რომელიც კერძო კლინიკის სახეს ატარებს. იქ ბლოფელდი მუშაობს ვირუსის შექმნაზე, რომელიც მთელ კაცობრიობას გაანადგურებს. ბონდი ამ ლაბორატორიაში გენეალოგისტის სახით შეაღწევს, იმ მიზეზით, რომ მან უნდა დაამტკიცოს ბლოფელდის საგრაფო წარმოშობა. მი6-დან ცნობილი ხდება, რომ პრემიერ-მინისტრმა გადაწყვიტა, გამოსასყიდი გადასცეს ბლოფელდს, იმის მაგივრად რომ გაანადგუროს იგი. მაშინ ბონდი ანადგურებს ბლოფელდის ლაბორატორიას. ბლოფელდი კვლავ გარბის.
ფილმის დასასრულს ტერეზა და ჯეიმზი ქორწინდებიან. ბლოფელდი და მისი თანაშემწე გზად ავტომანქანით მისდევენ ახლადდაქორწინებულებს, ესვრიან და კლავენ ტერეზას.
ეს არის ბონდიანის ერთადერთი ფილმი, რომლის რეჟისორიც პიტერ ჰანტია - იგი მანამდე ყველა ფილმის მონტაჟზე მუშაობდა. მიუხედავად იმისა, რომ ფილმი არ იყო ისეთი გავლენიანი, როგორც ყველა წინა სერია, მსოფლიო მასშტაბით მან შემქმნელებს მოუტანა 87 მილიონი დოლარი და საკმაოდ პოზიტიური შეფასებები.
მუსიკა
რესურსები ინტერნეტში
ფოტოები შვეიცარიაში გადაღებებიდან
გადასაღები ადგილები
ჯეიმზ ბონდის ფილმები
ამერიკული ფილმები
ბრიტანული ფილმები
1969 წლის ფილმები
United Artists-ის ფილმები
იარატოვო

იარატოვო — სოფელი რუსეთის ფედერაციაში, ბაშკირეთის რესპუბლიკის ბაიმაკის რაიონში.
2010 წლის მონაცემებით სოფელში ცხოვრობს 516 ადამიანი. რაიონულ ცენტრ ბაიმაკიდან დაშორებულია 27 კილომეტრით. უახლოესი რკინიგზის სადგურია სიბაი, რომელიც დაშორებულია 71 კმ-ით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (99 %).
რესურსები ინტერნეტში
Совет муниципальных образований Республики Башкортостан.
სქოლიო
ბაიმაკის რაიონის სოფლები
აუგუსტ კრისტიანი

აუგუსტ კრისტიანი
აუგუსტ კრისტიან ფრიდრიხ ანჰალტ-კეთენელი — ანჰალტ-კეთენის მთავარი, ხოლო შემდგომში ჰერცოგი ასკანიების დინასტიიდან.
ბიოგრაფია
აუგუსტ კრისტიანი ანჰალტ-კეთენის მთავრის, კარლ გეორგ ლებრეხტის შვილი იყო. ის მსახურობდა პრუსიულ არმიაში გენერალ-მაიორის ჩინით, ხოლო 1803 წლის 15 მაისს მიიღო ფელდმარშალ-ლეიტენანტის წოდება ავსტრიის არმიაში. 1805 წლის 31 იანვარს ის გახდა შავი არწივის ორდენის რაინდი.
1793 წელს მთავარი აუგუსტ კრისტიანი დაქორწინდა ფრედერიკაზე (1777—1821), ჰერცოგ ფრიდრიხ ავგუსტ-ნასაუ-უზინგენისა და პრინცესა ლუიზა ვალდეკის ქალიშვილზე. უშვილო ქორწინება გაყრით დამთავრდა 1803 წელს.
1806 წლის 18 აპრილს მთავარმა აუგუსტ კრისტიანმა ოფიციალურად მიიღო ჰერცოგის ტიტული. მისი სიკვდილის შემდეგ ტიტული გადავიდა მის მცირეწლოვან ნათესავზე, ლუდვიგ აუგუსტზე, გარდაცვლილი ძმის, ლუდვიგის შვილზე.
ლიტერატურა
Hermann Wäschke: Anhaltische Geschichte. 3 Bde. Köthen: Schulze 1912-13.
ანჰალტ-კეთენის მმართველები
ასკანიები
პრუსიის მხედართმთავრები
ავსტრიის მხედართმთავრები
ანტიგუა და ბარბუდა 2016 წლის ზაფხულის ოლიმპიურ თამაშებზე

ანტიგუა და ბარბუდა 2016 წლის ზაფხულის ოლიმპიურ თამაშებზე
ანტიგუა და ბარბუდამ ზაფხულის ოლიმპიურ თამაშებზე მეათედ 2016 წელს, ბრაზილიის ქალაქ რიო-დე-ჟანეიროში იასპარეზა. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
ანტიგუა და ბარბუდა Olympedia-ზე
სქოლიო
ქვეყნები 2016 წლის ზაფხულის ოლიმპიურ თამაშებზე
ანტიგუა და ბარბუდა ზაფხულის ოლიმპიურ თამაშებზე
ჩრდილოეთ ამერიკის ქვეყნები ზაფხულის ოლიმპიურ თამაშებზე
სიბანიკუ

სიბანიკუ — ქალაქი და მუნიციპალიტეტი კუბაში, კამაგუეის პროვინციაში. მდებარეობს პროვინციის აღმოსავლეთ ნაწილში.
დემოგრაფია
2004 წელს, მუნიციპალიტეტის მოსახლეობა 31 117 ადამიანს შეადგენდა. 736 კმ² ფართობზე მოსახლეობის სიმჭიდროვე იყო 42.3 ადამიანი კმ²-ზე.
იხილეთ აგრეთვე
კუბის მუნიციპალიტეტები
კუბის ქალაქების სია
სქოლიო
კუბის ქალაქები
ვერინ-დვინი

ვერინ-დვინი — სოფელი სომხეთში, არარატის პროვინციაში. 2008 წლის მონაცემებით, მოსახლეობა 2 205 ადამიანს შეადგენდა, სიმჭიდროვე 320 ადამიანი კმ²-ზე. ფართობი 6.9 კმ²-ია.
რესურსები ინტერნეტში
სომხეთის მოსახლეობის 2001 წლის აღწერის მონაცემები
არარატის პროვინციის სოფლები
გრანადილია-დე-აბონა

გრანადილია-დე-აბონა — მუნიციპალიტეტი ესპანეთში, შედის კანარის კუნძულების ავტონომიური გაერთიანების სანტა-კრუს-დე-ტენერიფეს პროვინციის შემადგენლობაში. მდებარეობს კუნძულ ტენერიფეზე. ფართობი —162,4 კმ². მოსახლეობა — 52 447 კაცი (2022 წ.).
იხილეთ აგრეთვე
სანტა-კრუს-დე-ტენერიფეს მუნიციპალიტეტები
რესურსები ინტერნეტში
გრანადილია-დე-აბონის მუნიციპალიტეტის ოფიციალური საიტი
სქოლიო
სანტა-კრუს-დე-ტენერიფეს მუნიციპალიტეტები
Discina perlata

Discina perlata, commonly known as pig's ears is a brown to tannish, wrinkled, cup- or ear-shaped fungus, sometimes with short, stout stalk. The spores of D. perlata are quite similar to those of mushrooms in the genus Gyromitra, so that some mycologists classify it there.
Description
The cup measures wide; with a disc-like, whitish exterior, and a dark brown to tan interior. The cup is often wrinkled to convoluted, with the edges turned downward. The flesh is brittle. The stipe (when present) is long and thick; it is brownish-tan in color.
It is considered edible by some authors, but not others; it can be confused with other potentially toxic species. It should be cooked before consumption.
Microscopic characteristics
The spores are 30–35 x 12–14 μm, spindle shaped, minutely warted, with three oil drops and knobs at each end, located in the cup.
Similar species
Disciotis venosa is more deeply veined, and has smooth spores; it is typically found in deciduous woods. Other similar species of Discina must be differentiated microscopically. Peziza repanda is also similar. In the Pacific Northwest, D. leucoxantha and D. olympiana are similar.
Habitat and distribution
It is found singularly or in groups, on humus or rotten wood in coniferous areas; near melting snowbanks in western mountains. It is found in temperate areas of North America. It comes into fruiting from May–July.
References
Lincoff, GH National Audubon Society Field Guide to North American Mushrooms. Chanticleer Press, Inc. 1981 p. 331
Discinaceae
სუბელიანი

სუბელიანი
საკუთარი სახელი სუბელიანი შეიძლება აღნიშნავდეს ერთ-ერთ შემდეგ პიროვნებათაგანს:
გია სუბელიანი — ქართველი გეოლოგი და პოლიტიკოსი
ივერი სუბელიანი — ქართველი სამხედრო მოღვაწე
კობა სუბელიანი — ქართველი პოლიტიკოსი და თეოლოგი
ქართული გვარები
ოთარ ბაღათურია

ოთარ ბაღათურია (დ. 21 დეკემბერი, 1941, ლიხაური, ოზურგეთის რაიონი, საქართველოს სსრ, სსრკ) — ქართველი რეჟისორი, დრამატურგი, მსახიობი.
ბიოგრაფია
ქართველი მსახიობი, რეჟისორი და დრამატურგი ოთარ ბაღათურია დაიბადა 1941 წლის 21 დეკემბერს, სოფელ ლიხაურში (ოზურგეთის მუნიციპალიტეტი). 1959–1963 წლებში სწავლობდა თბილისის შოთა რუსთაველის სახელობის თეატრისა და კინოს სახელმწიფო ინსტიტუტის სამსახიობო ფაკულტეტზე.
ოთარ ბაღათურიას სევდიანი კომედია „მეფე ლირი თავშესაფარში“ 2001 წლის საუკეთესო პიესად არის აღიარებული. ამ ნაწარმოებში დასმული პრობლემები აქტუალურია და დრამატურგი ხატავს არა მხოლოდ ჩვენს სოციალურ რეალობას, არამედ ადამიანის შინაგან ბუნებასა და სამყაროს. პიესა თითქმის ერთდროულად დაიდგა ახმეტელისა და მესხეთის სახელმწიფო დრამატულ თეატრშებში. მაყურებელმა ასევე იხილა ამავე პიესის ბათუმის თეატრისეულ ინტერპრეტაციაც. იგივე პიესა 2009 წელს თავად ოთარ ბაღათურიამ დადგა ლატვიის ქალაქ ვალმეირას დრამატულ თეატრში.
ოთარ ბაღათურია თავად იყო რეჟისორი და სცენარის ავტორი ფილმისა „ბოთე“ (1995).
სანდრო ახმეტელის სახელობის თეატრში 2011 წელს ოთარ ბაღათურიამ დადგა სპექტაკლი „ჭურში?!..“, საკუთარი პიესის მიხედვით.
ამჟამად ოთარ ბაღათურია მოზარდმაყურებელთა თეატრის მთავარი რეჟისორია. 2013 წელს, ამავე თეტრის წინ მისი სახელობითი ვარსკვლავი საზეიმოდ გაიხსნა.
ავტორია პიესებისა
„ვინ დაიცავს დღეს, ავი ლომისაგან ტყეს“,
„ამიკო“
„საშობაო ზღაპარი“
„მეფე ლირი თავშესაფარში“
ფილმოგრაფია
1982: „ვერსათრიელა“ რეჟ. დავით ჯანელიძე
1989: „მდგმურები“ რეჟ. დავით ჯანელიძე
1993: „ციხე–სიმაგრე“ რეჟ. დავით ჯანელიძე
ჯილდოები
2016: საქართველოს კულტურისა და ძეგლთა დაცვის სამინისტროს უმაღლესი ჯილდო „ხელოვნების ქურუმი“
რესურსები ინტერნეტში
„ამიკო"
ოთარ ბაღათურია ეროვნულ ფილმოგრაფიაზე
დაბადებული 21 დეკემბერი
დაბადებული 1941
ქართველი რეჟისორები
ქართველი დრამატურგები
ქართველი მსახიობები
აბასთუმნის საცხოვრებელი სახლი (შოთა რუსთაველის 9)

აბასთუმნის საცხოვრებელი სახლი (შოთა რუსთაველის 9)
აბასთუმნის საცხოვრებელი სახლი — არქიტექტურული ძეგლი ადიგენის მუნიციპალიტეტის დაბა აბასთუმანში. აგებულია XIX-XX საუკუნეში.
ადრეული ხანიდან ცნობილ ციხე-ქალაქ ოძრხეს სიძველეს ნაშთებს შორის აბასთუმნის შემოსასვლელში შემორჩენილია XIII-XIV საუკუნის წმინდა გიორგის ეკლესია, საძვალე და სხვა სამონასტრო შენობათა ნანგრევები. აქვე, განაშენიანება მდინარე ოცხეს მარცხენა სანაპიროზე გამავალ რუსთაველის ქუჩას ორსავე მხარეს მეჩხერად მიყვება და ერთ მონაკვეთში განლაგებული ისტორიული შენობებით გამოცალკევებულ უბანს ქმნის, სადაც XIX საუკუნის ბოლო ათწლეულებში რუსული ჯარისთვის აგებულ მილიტარული კომპლექსის სხვადასხვა დანიშნულების მასშტაბურ, ყაზარმული ტიპის გრძელ ნაგებობებთან ერთად არის, ასევე, საკმაოდ მასშტაბური საცხოვრებელი შენობებიც. ქუჩიდან ოდნავ შეწეულ ადგილას, რომელიც წმინდა გიორგის ეკლესიის ჩრდილოეთით მდგარი სახლისკენ მიმავალ შუკას ესაზღვრება, დგას დღეს საცხოვრებლად გამოყენებული შემინულაივნიანი ბელეტაჟი. ადგილობრივი კლდის ქვის უხეშად თლილი კვადრების სწორხაზოვანი წყობით ნაშენი გეგმით წაგრძელებული მართკუთხედის ფორმის სახლის კუთხეების ამოსაყვანად და სწორკუთხა ღიობთა ირგვლივ სხვადასხვა ფერის სუფთად გათლილი კვადრებია გამოყენებული. ნალექის გადაყვანის მიზნით შვერილი სახურავის ქანობის საყრდენ კოჭებს დაბოლოება პროფილირებული აქვს. გრძელი ფასადის კომპოზიციის საგულისხმო თავისებურებას წარმოადგენს გარედან მიდგმული თლილი ქვის ორი ორმხრივმარშიანი კიბე. შუშაბანდი კუთხეჩამოთლილ სვეტებს შორის ჩართული შემინული ჩარჩოების ერთგვაროვანი დანაწევრებით ხასიათდება, რომელსაც ქვედა ნაწილში სიმაღლით განსხვავებული ერთმანეთის პარალელური და გადამკვეთი ძელაკებისგან შემდგარი მარტივი სქემის მოაჯირები გასდევს. სქელკედლებიანი შენობა ორ რიგად განლაგებული ოთახებისგან შედგება, რომლებსაც ორმაგჩარჩოიანი ფანჯრები აქვს. ინტერიერი დამუშავებულია პროფილირებული კარნიზებით და კედლის ღრმა ნიშნებით.
იხილეთ აგრეთვე
ადიგენის მუნიციპალიტეტის ძეგლების სია
რესურსები ინტერნეტში
ადიგენის მუნიციპალიტეტის არქიტექტურული ძეგლები
სქოლიო